1,8-டையமினோநாப்தலீன்

1,8-டையமினோநாப்தலீன் (1,8-Diaminonaphthalene)  C10H6(NH2)2 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். நாப்தலீனுடைய டையமீன் வழிப்பொட்களில் ஒன்றாக இச்சேர்மம் கருதப்படுகிறது. நிறமற்ற திண்மமான இச்சேர்மம் காற்றில் ஆக்சிசனேற்றம் அடைவதன் காரணமாக கறுத்துவிடுகிறது. வர்த்தக ரீதியான நிறமிகளுக்கு இதுவொரு முன்னோடிச் சேர்மமாகும் Gerald Booth "Naphthalene Derivatives" in Ullmann's Encyclopedia of Industrial Chemistry, 2005, Wiley-VCH, Weinheim. .. 

 தயாரிப்பும் பண்புகளும் 

1,8-டைநைட்ரோநாப்தலீனை ஒடுக்க வினைக்கு உட்படுத்தி 1,8-டையமினோநாப்தலீன் தயாரிக்கப்படுகிறது. 1-நைட்ரோநாப்தலீனை நைட்ரோயேற்றம் செய்வதாலும் மாற்றியங்களின் கலவையாக இச்சேர்மம் கிடைக்கிறது. 
தாலிக் நீரிலியின் வழிப்பொருட்களுடன் சேர்த்து 1,8-டையமினோநாப்தலீனைச் சூடுபடுத்தும் போது இந்த டையமீன் தாலோபெரினோன்களாக மாற்றப்படுகிறது. தாலிக் நீரிலியிருந்து மட்டும் கிடைக்கும் வழிப்பொருள் கரைப்பான் ஆரஞ்சு 60 என்ற பயனுள்ள நிறமியாகும். மேலும் இச்சேர்மம் 1,8-பிசு(டைமெத்திலமினோ)நாப்தலீன் தயாரிப்பதற்குரிய ஒரு முன்னோடிச் சேர்மமாகப் பயன்படுகிறது. 

 மேற்கோள்கள் 

பகுப்பு:நாப்தைலமீன்கள்
பகுப்பு:டையமீன்கள்
பகுப்பு:அமீன்கள்